cyanic-selkie/wikianc huggingface dataset:
সীমা পারিহার
জীবনী
সীমা পারিহার উত্তরপ্রদেশের অরাইয়াতে একটি দরিদ্র ঠাকুর পরিবারে জন্মগ্রহণ  করেন  । ১৯৮৩ সালে মাত্র ১৩ বছর বয়সে উত্তর প্রদেশের বাওয়াইন গ্রাম থেকে ডাকাত লালা রাম ও কুসুমা নিয়ান দ্বারা অপহরণ হয়েছিলেন এবং পরে তিনি নিজেই ডাকাত হয়েছিলেন। ১৯৮৬ সালে তিনি ডাকাত নির্ভয় সিং গুজ্জরকে বিয়ে করেছিলেন কিন্তু পরে তিনি লালা রামের কাছে ফিরে আসেন। পরিহর তার গ্যাংয়ের প্রধান হয়ে ওঠে এবং বিহান্দ জঙ্গল এবং চাম্বল নদীর আশেপাশের অঞ্চলগুলিতে লুটপাট, অপহরণ ও হত্যায় লিপ্ত হন।  কর্মজীবনের সময় তিনি ৭০ জনকে হত্যা করেছিলেন, ২০০ জনকে অপহরণ করেছিলেন এবং ৩০ টি বাড়ি লুট করেছিলেন। ১৮ বছর ডাকাতির পরে 2000 সালের জুনে তিনি উত্তরপ্রদেশ পুলিশের কাছে আত্মসমর্পণ করেছিলেন।  ৮ জনের বিরুদ্ধে খুনের অভিযোগ ও  অর্ধ ডজন অপহরণ সহ ২৯ টি অভিযোগের মুখোমুখি হয়ে তার জেল হয়েছিল। ২০০১ সালের আগস্টে তিনি বলেছিলেন যে তিনি রাজনৈতিক দলগুলির কাছ থেকে অফার পেয়েছেন।
২০০২সালের উত্তর প্রদেশ বিধানসভা নির্বাচনে, তিনি শিবসেনাকে সমর্থন করেছিলেন। ২০০৬ সালের নভেম্বরে তিনি ইন্ডিয়ান জাস্টিস পার্টিতে যোগ দিয়েছিলেন, এবং ২০০৭ সালে মির্জাপুর - ভাদোহি লোকসভা উপনির্বাচনের প্রার্থী হিসাবে দাঁড়িয়েছ।
২০০৮ সালের জানুয়ারীতে তিনি লোক জনশক্তি পার্টিতে যোগ দেন এবং ঐ বছরের অক্টোবরে তিনি সমাজবাদী পার্টিতে যোগ দেন।. ২০০৮ এর অক্টোবরে তিনি ১৫ টি ক্রিমিনাল কেস .থেকে খাালাাস হন এবং আরো ১৪ টি কেসের বেইল পান।
২০১১ সালে পরিহর একটি দুর্নীতিবিরোধী সংস্থা জাতীয় দুর্নীতি নিরসন কাউন্সিলের মহিলা শাখার প্রধান নিযুক্ত হন।
জনপ্রিয় সংস্কৃতি
উন্ডেড- দ‍্য ব‍্যান্ডিত কুইন ছবিতে অভিনয় করেছেন সীমা পরিহর। এই ছবিটি হিন্দি সিনেমার প্রথম উদাহরণ যেখানে একটি "দস্যু রানী" তার নিজের বাস্তব জীবনের গল্প পর্দায় অভিনয় করেছিল। চাম্বল উপত্যকার লোকেশন শট, ছবিটি ২০০৬ সালে মুক্তি পেয়েছিল। ২০০৫ সালে লিসেস্টার এক্সপো বলিউড ফিল্ম ফেস্টিভ্যালে (যুক্তরাজ্য) ক্রিটিক্স অ‍্যাওয়ার্ড জিতেছিল ছবিটি ২০১০ সালে সীমা পরিহর ভারতীয় রিয়েলিটি টিভি অনুষ্ঠান বিগ বসের ৪ র্থ মরসুমেও অংশ নিয়েছিলেন। এই শোটি 3 অক্টোবর ২০১০ থেকে কালারস চ‍্যানেলে প্রচারিত হয়েছিল এবং পরিহার বাড়ি থেকে ৭৬ (সপ্তাহের ১১) দিন বাদে আউট হয়েছিলেেন বিগ বসে অংশ নেওয়ার আগে সীমা পরিহর কারাগারে ছিলেন এবং প্রোগ্রামে উপস্থিত হওয়ার অনুমতি চেয়ে এলাহাবাদ হাইকোর্টে একটি আবেদন করেছিলেন। প্রথমে এলাহাবাদ হাইকোর্ট তার উপস্থিতির আবেদন নাকচ করে দেয়।
তথ্যসূত্র
Seema Parihar
দাড়িহীন কাটাবুখা
বিস্তৃতি
এই মাছ ইন্দো-পশ্চিম প্রশান্ত মহাসাগরে অবস্থিত ভারতের পশ্চিম ও পূর্ব উপকূল, শ্রীলঙ্কা, বাংলাদেশ, মায়ানমার, থাইল্যান্ড, ইন্দোনেশিয়া, ব্রুনাই, এবং মালয়েশিয়ায় পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটিকে বাংলাদেশে হুমকির সম্মুখীন হিসেবে উল্লেখ করা হয়নি।
অর্ডোভিশিয়ান
অর্ডোভিশিয়ান হল পুরাজীব মহাযুগের দ্বিতীয় যুগ। এর সময়সীমা ছিল থেকে  কোটি বছর আগে পর্যন্ত। এর পূর্ববর্তী যুগ ক্যাম্ব্রিয়ান এবং পরবর্তী যুগ সিলুরিয়ান। ১৮৭৯ খ্রিঃ বিজ্ঞানী অ্যাডাম সেজউইক এবং রডারিক মার্চিসন এই সময়কালের পাথরগুলিকে যথাক্রমে ক্যাম্ব্রিয়ান ও সিলুরিয়ান যুগের অন্তর্ভুক্ত বলে দাবি করলে বিবাদের সূচনা হয়। এই বিবাদ নিরসনের জন্য অন্যতম কেল্টীয় উপজাতি "অর্ডোভিশি"-দের নামানুসারে চার্লস ল্যাপওয়ার্থ নতুন একটি ভূতাত্ত্বিক যুগের ধারণা দেন। ল্যাপওয়ার্থ বুঝেছিলেন, বিতর্কিত পাথরের স্তরে প্রাপ্ত জীবাশ্মগুলি পূর্বোক্ত দুই যুগের কোনোটার সাথেই পুরোপুরি খাপ খায় না। যুক্তরাজ্যে চটজলদি অর্ডোভিশিয়ান যুগের স্বীকৃতি না মিললেও অবশিষ্ট বিশ্ব অবিলম্বেই এই ধারণা স্বীকার করে নেয়। ১৯৬০ খ্রিঃ অর্ডোভিশিয়ান আনুষ্ঠানিকভাবে আন্তর্জাতিক স্বীকৃতি লাভ করে। সে'বছর আন্তর্জাতিক ভূতত্ত্ব কংগ্রেস এটিকে পুরাজীব মহাযুগের অন্যতম যুগ হিসেবে নথিভুক্ত করে।
ক্যাম্ব্রিয়ানের মতই অর্ডোভিশিয়ান যুগেও জীবনের অগ্রগতি অব্যাহত ছিল, যদিও এর শেষদিকে একটি বড় মাপের মহাবিলুপ্তি আসে। প্রধান দুই প্রকার অমেরুদণ্ডী: কম্বোজ ও সন্ধিপদীরা সমুদ্রে আধিপত্য বিস্তার করে। প্রথম প্রকৃত মেরুদণ্ডী হিসেবে মাছেদের বিবর্তন অব্যাহত থাকে। সম্ভবত এই যুগেই চোয়ালযুক্ত মাছেদের প্রথম আবির্ভাব হয়। ডাঙায় জীবকুলের বিস্তার তখনও পুরোদমে আরম্ভ হয়নি।
সময়সীমা ও বিলুপ্তি ঘটনা
ব্যবহৃত তারিখগুলি তেজস্ক্রিয়মিতিক। পুরাজীব মহাযুগের এই দ্বিতীয় যুগের পাথরের স্তর থেকে বহুসংখ্যক জীবাশ্ম এবং স্থানবিশেষে পেট্রোলিয়াম ও প্রাকৃতিক গ্যাসের ভাণ্ডারও পাওয়া গেছে।
অর্ডোভিশিয়ান যুগ এবং ট্রেমাডোকিয়ান অধোযুগ—উভয়েরই সূচনাকাল নির্ণয়ের পদ্ধতিটি বিশেষ গুরুত্বপূর্ণ। এই সময়কালটি বহুসংখ্যক গ্রাপ্‌টোলাইট, কনোডন্ট এবং ট্রাইলোবাইট প্রভৃতির জীবাশ্মের সাথে সমাপতিত হওয়ার ফলে ট্রেমাডোকিয়ানের সূচনাকালের সাপেক্ষে বিজ্ঞানীরা উক্ত জীবগুলিকে সমসাময়িক বলে চিহ্নিত করতে পারেন। সেইসঙ্গে অন্যান্য স্থানে যে সমস্ত জীবের অবশেষ এদের সাথে পাওয়া গেছে, তাদেরও সময়সীমা নির্ধারণের কাজে সুবিধে হয়। এর ফলে অর্ডোভিশিয়ান যুগের সূচনাকালে জীবকুলের পুঙ্খানুপুঙ্খ তালিকা নির্ণয়ের কাজ সহজ হয়ে যায়।
উপবিভাগসমূহ
অর্ডোভিশিয়ান যুগের বিভাজনের জন্য একাধিক স্থানীয় নামকরণ পদ্ধতির প্রচলন হয়েছে। ২০০৮ এ আইসিএস একটি আন্তর্জাতিক যুগবিভাজন নির্দেশিকা প্রকাশ করে, যা ডানদিকে দেখানো হল।
ব্রিটেনে অর্ডোভিশিয়ান যুগকে প্রথাগতভাবে তিন ভাগে ভাগ করা হয়: আদি (ট্রেমাডোকিয়ান ও আরেনিগ), মধ্য (ল্যানভার্ন [এটি আবার অ্যাবারেইডিয়ান ও ল্যান্ডেইলিয়ানে বিভক্ত] ও ল্যান্ডেইলো) এবং অন্ত্য (কারাডক ও অ্যাশগিল) উপযুগ। সংশ্লিষ্ট পাথরের স্তরগুলোকে নিম্ন, মধ্য ও উচ্চ অর্ডোভিশীয় প্রস্তর বলা হয়। নবীন থেকে প্রাচীন - এই ক্রমানুসারে অর্ডোভিশিয়ানের উপবিভাগগুলো হল:
অন্ত্য অর্ডোভিশিয়ান
মধ্য অর্ডোভিশিয়ান
আদি অর্ডোভিশিয়ান
পুরাভূগোল
অর্ডোভিশিয়ান যুগে দক্ষিণের মহাদেশগুলো গণ্ডোয়ানা অতিমহাদেশ হিসেবে একত্রে ছিল। যুগের প্রারম্ভে গণ্ডোয়ানা নিরক্ষীয় অঞ্চলে থাকলেও যুগের শেষভাগে তা দক্ষিণ মেরুর কাছাকাছি সরে আসে। অর্ডোভিশিয়ানের প্রথম দিকে লরেন্‌শিয়া (বর্তমান উত্তর আমেরিকা), সাইবেরিয়া এবং বাল্টিকা (বর্তমান উত্তর ইউরোপ) আলাদা আলাদা স্বাধীন মহাদেশ থাকলেও পরবর্তীকালে বাল্টিকা লরেন্‌শিয়ার দিকে সরে আসতে থাকে, ফলে তাদের মধ্যবর্তী আয়াপেটাস মহাসাগর সঙ্কুচিত হয়। অ্যাভালোনিয়া ভূভাগ গণ্ডোয়ানা থেকে বিচ্ছিন্ন হয়ে উত্তরে বাল্টিকা ও লরেন্‌শিয়ার দিকে এগিয়ে আসতে থাকে। ফলে গণ্ডোয়ানা ও অ্যাভালোনিয়ার মাঝে রাইক মহাসাগর সৃষ্টি হয়।
ক্যাম্ব্রিয়ান যুগে সূচিত ট্যাকোনিক গিরিজনি অর্ডোভিশিয়ানে বজায় ছিল। অন্ত্য অর্ডোভিশিয়ানের আরম্ভে, ৪৬ থেকে ৪৫ কোটি বছর আগে, আয়াপেটাস মহাসাগরের উপকূলবর্তী আগ্নেয়গিরিগুলো বায়ুমণ্ডলে প্রচুর পরিমাণ কার্বন ডাইঅক্সাইড নিক্ষেপের ফলে সামগ্রিক বায়ুমণ্ডলীয় উষ্ণতা বেড়ে যায়। এই আগ্নেয় দ্বীপবলয় আদিম উত্তর আমেরিকার সাথে সংঘর্ষের ফলে অ্যাপালেশিয়ান পর্বতমালার জন্ম দেয়। অন্ত্য অর্ডোভিশিয়ানের শেষভাগে এই অগ্ন্যুৎপাত থেমে গিয়েছিল। ততদিনে গণ্ডোয়ানা দক্ষিণ মেরুর কাছে; তুষারাবৃত।
অর্ডোভিশিয়ান উল্কা ঘটনা
আনুমানিক ৪৭ কোটি বছর আগে সংঘটিত একটি সম্ভাব্য উল্কাবৃষ্টিকে অর্ডোভিশিয়ান উল্কা ঘটনা বলা হয়। এর সাথে কোনো গুরুত্বপূর্ণ বিলুপ্তি ঘটনার যোগসূত্র নেই।
ভূরসায়ন
অর্ডোভিশিয়ানে ভূরসায়ন ছিল ক্যালসাইট সাগর প্রকৃতির, অর্থাৎ ক্যালসিয়াম কার্বনেটের মূল সামুদ্রিক অজৈব অধঃক্ষেপ ছিল কম ম্যাগণেসিয়াম যুক্ত ক্যালসাইট যৌগ। ফলে এই সময়ের পাথরে কার্বনেট সমৃদ্ধ প্রস্তরীভূত সমুদ্রগহ্বর, ক্যালসাইট-ঘটিত উওয়েড এবং ক্যালসাইট সমৃদ্ধ কঙ্কালবিশিষ্ট প্রাণীকুলের জীবাশ্মের আধিক্য দেখা যায়। কম্বোজ প্রভৃতি প্রাণীর খোলকের জৈব অ্যারাগোনাইট মৃত্যুর পর দ্রুত ক্ষয় পেয়ে দ্রবীভূত হয়ে যেত।
ক্যাম্ব্রিয়ানে ক্যালসাইটের উৎপাদন প্রধানত অণুজীব ও অজৈব উৎস কর্তৃক হলেও অর্ডোভিশিয়ানে বহুকোশী প্রাণী ও শৈবালের গোষ্ঠীরা এই প্রক্রিয়ার মূল অণুঘটক হয়ে ওঠে।
জলবায়ু ও সমুদ্রপৃষ্ঠ
অর্ডোভিশিয়ান যুগে সমুদ্রপৃষ্ঠ পুরাজীব মহাযুগের মধ্যে সর্বোচ্চ ছিল। মহাদেশসমূহে সমভূমি ও নিম্নভূমির ভাগ বেশি থাকার জন্য বিস্তৃত অগভীর সমুদ্রে পলিসঞ্চয়ের সূচনা হয়। আদি অর্ডোভিশিয়ান জুড়ে সমুদ্রপৃষ্ঠের উচ্চতা বাড়তে থাকে; মধ্য অর্ডোভিশিয়ানে এই বৃদ্ধিহার কমে যায়। স্থানীয়ভাবে কোনো কোনো জায়গায় সমুদ্র পিছিয়ে গেলেও অন্ত্য অর্ডোভিশিয়ানের আরম্ভেও সার্বিকভাবে সমুদ্রপৃষ্ঠের উচ্চতাবৃদ্ধি বজায় ছিল। এর পর হার্নানশিয়ান হিমযুগে ৩ কোটি বছর ধরে সমুদ্রপৃষ্ঠ নিচু হতে থাকে। এই হিমযুগ চলাকালীন সমুদ্রের ওঠানামার বিস্তৃত বিবরণ এখনও নিশ্চিতভাবে বলা সম্ভব হয়নি।
অর্ডোভিশিয়ানের আরম্ভে, কোটি বছর আগে, বায়ুমণ্ডলে  এর আধিক্যের জন্য জলবায়ু ছিল অতি উষ্ণ প্রকৃতির। সমুদ্রে জলের উষ্ণতা ছিল আনুমানিক ৪৫ °C (১১৩ °F)। তাপমাত্রার এই আধিক্য বহুকোশী জীবের বিবর্তনের পথে বাধা হয়ে দাঁড়িয়েছিল। কিন্তু সময়ের সাথে সাথে জলবায়ু শীতল হয়ে আসে এবং আজ থেকে ৪৬ কোটি বছর আগে সাগরজলের তাপমাত্রা বর্তমান নিরক্ষীয় সমুদ্রের তুলনীয় হয়ে ওঠে।
বর্তমান আফ্রিকা ও দক্ষিণ আমেরিকা মহাদেশে সমসাময়িক পাথরের স্তরে হিমবাহঘটিত ভূমিরূপের চিহ্ন পাওয়া গেছে। এ থেকে বোঝা যায় এই ভূখণ্ডগুলো তখন দক্ষিণ মেরুর কাছে অবস্থান করত।
জীবজগৎ
অর্ডোভিশিয়ানের অধিকাংশ সময় জুড়ে প্রাণের বিকাশ দ্রুতলয়ে ঘটেছিল, কিন্তু যুগের শেষদিকে কয়েকটি বিলুপ্তি ঘটনার ফলে বেশ কিছু প্রজাতি মুছে যায়। এদের মধ্যে ছিল বিভিন্ন প্ল্যাঙ্কটন, কনোডন্ট, গ্রাপ্‌টোলাইট এবং ট্রাইলোবাইট-দের কোনো কোনো প্রজাতি(অ্যাগ্নস্টিডা ও টাইকোপ্যারাইডা)। ব্র্যাকিওপড, ব্রায়োজোয়া ও কন্টকত্বকীরাও এই সময় ক্ষতিগ্রস্ত হয়, এবং সিলুরিয়ানে টিকে যাওয়া কিছু ব্যতিক্রমী উদাহরণ ছাড়া এন্ডোসেরিড সেফালোপডরা সম্পূর্ণভাবে বিলুপ্ত হয়ে যায়। এই অর্ডোভিশিয়ান-সিলুরিয়ান বিলুপ্তি ঘটনার কারণ ছিল এক তুষার যুগ, যার সাথে প্রথম স্থলজ উদ্ভিদের আবির্ভাবের যোগসূত্র আছে। সব মিলিয়ে অন্ত্য অর্ডোভিশিয়ান ছিল পৃথিবীর গত ৬০ কোটি বছরের ইতিহাসে শীতলতম সময়গুলোর মধ্যে একটা।
প্রাণীকুল
অর্ডোভিশিয়ানে বিবর্তিত প্রাণীকুল মোটের উপর অবশিষ্ট পুরাজীব মহাযুগে প্রাণীজগতের বিবর্তনের রূপরেখা স্থির করে দেয়। অগভীর সমুদ্রে ভাসমান প্ল্যাঙ্কটন জাতীয় জীব ও তাদের বিভিন্ন স্তরের খাদকদের ছোট ছোট খাদ্যশৃঙ্খল নিয়ে সমসাময়িক প্রাণীকুল গঠিত ছিল। অবশ্য ক্যাম্ব্রিয়ান যুগের তুলনায় অর্ডোভিশিয়ানে জীববৈচিত্র্য বহুগুণ বৃদ্ধি পায়, যে প্রবণতা আজ অবধি বজায় আছে।
ক্যাম্ব্রিয়ান বিস্ফোরণের মত বিখ্যাত না হলেও অর্ডোভিশিয়ানে একটি অভিযোজনীয় বিকিরণ ঘটেছিল; একে অর্ডোভিশিয়ান বিকিরণ বলা হয়। সামুদ্রিক প্রাণীদের গণ সংখ্যা এর ফলে চার গুণ বৃদ্ধি পায় এবং সমগ্র ফ্যানারোজোয়িক অধিযুগে প্রাপ্ত সামুদ্রিক গণের ১২% আত্মপ্রকাশ করে। এই সময়কার আরও একটা গুরুত্বপূর্ণ পরিবর্তন হল বিভিন্ন প্রকার ছাঁকনি খাদকের সংখ্যাবৃদ্ধি। ক্যাম্ব্রিয়ানে প্রভাবশালী ট্রাইলোবাইট, কব্জাবিহীন ব্র্যাকিওপড, আর্কিওসায়াথিড এবং ইওক্রিনয়েড দের হঠিয়ে কব্জাবিশিষ্ট ব্র্যাকিওপড, সেফালোপড এবং ক্রিনয়েড-দের আবির্ভাব ঘটে; যারা পুরাজীব মহাযুগের বাকি সময় জুড়ে রাজত্ব চালিয়েছিল। বিশেষত কব্জাওয়ালা ব্র্যাকিওপডেরা মহীসোপান থেকে ট্রাইলোবাইটদের অধিকাংশকেই উৎখাত করে। তাদের এই সাফল্যের ফলেই ক্যাম্ব্রিয়ানের তুলনায় অর্ডোভিশিয়ান যুগে ক্যালশিয়াম কার্বনেটের খোলকওয়ালা প্রাণীদের আধিপত্য সহজ হয়।
উত্তর আমেরিকা ও ইউরোপের অধিকাংশে সমগ্র অর্ডোভিশিয়ান যুগে অগভীর মহাদেশীয় সমুদ্রের আবরণ ছিল, এবং প্রাণের স্ফুরণের পক্ষে এই পরিস্থিতি ছিল অণুকূল। বিশেষ করে ট্রাইলোবাইট বা ত্রিখণ্ডী ও ব্র্যাকিওপডরা ছিল সংখ্যায় প্রচুর ও বহু শাখা-প্রজাতিতে বিভক্ত। ক্যাম্ব্রিয়ান যুগেই একক প্রাণী হিসেবে প্রবালের আবির্ভাব হলেও প্রবাল প্রাচীর গঠনকারী প্রবাল প্রজাতিরা বিবর্তিত হয় অর্ডোভিশিয়ানে। আদি অর্ডোভিশিয়ানে সমুদ্রে কার্বনেটের স্থিতিশীলতার ফলে এই ঘটনা সম্ভব হয়েছিল। কার্বনেটের পর্যাপ্ত সরবরাহের উপর নির্ভর করে দেহে কার্বনেট সঞ্চয়কারী প্রাণীদের সমৃদ্ধি ঘটে।
কম্বোজ-রাও প্রথম আবির্ভূত হয় ক্যাম্ব্রিয়ান বা তারও পূর্বে এডিয়াকারান যুগে, কিন্তু অর্ডোভিশিয়ানই তাদেরও বৈচিত্র্যের সূচনাকাল। বিভিন্ন কম্বোজ গোত্রের মধ্যে বাইভালভিয়া, গ্যাস্ট্রোপোডা ও নটিলয়েড জাতীয় সেফালোপডরা সর্বাপেক্ষা উল্লেখযোগ্য।
গ্রাপ্‌টোলাইট নামক অধুনা-লুপ্ত এক প্রাণীগোষ্ঠী সমসাময়িক সমুদ্রে বাস করত। এই সময়ে কয়েকটি নতুন সিস্টয়েড ও ক্রিনয়েড প্রজাতির আবির্ভাব ঘটে।
অনেক দিন ধরে ভাবা হত প্রথম প্রকৃত মেরুদণ্ডীর (হেড়োচাম বা অস্ট্রাকোডার্ম) আবির্ভাব হয় অর্ডোভিশিয়ান যুগে। কিন্তু চীনে কৃত সাম্প্রতিক গবেষণায় জানা গেছে তাদের আবির্ভাব ঘটেছিল আদি ক্যাম্ব্রিয়ান যুগেই। প্রথম চোয়ালযুক্ত মাছ বা ন্যাথোস্টোমের বিবর্তন হয় অন্ত্য অর্ডোভিশিয়ান উপযুগে।
মধ্য অর্ডোভিশিয়ানে জৈব ক্ষয়কারী জীবকুলের প্রাচুর্য ও বৈচিত্র্য অনেক বেড়ে যায়। এই ঘটনাকে অর্ডোভিশীয় জৈবক্ষয় বিপ্লব বলা হয়। কঠিন তল-সংলগ্ন ছাপ জীবাশ্মের আকস্মিক আধিক্যের চিহ্ন এই ঘটনার প্রমাণ দেয়। এই সমস্ত ছাপ জীবাশ্মের মধ্যে ট্রাইপ্যানাইট, প্যালিওসাবেলা, পেট্রোজেস্টেস এবং অস্প্রিওনাইড-রা উল্লেখযোগ্য। এন্ডোবায়োটিক মিথোজীবীদের অনেকগুলো শাখা অর্ডোভিশিয়ানে আবির্ভূত হয়।
আদি অর্ডোভিশিয়ানে ট্রাইলোবাইটদের সাথে অন্যান্য বহু প্রজাতির আধিপত্যের সূচনা হয়। এদের মধ্যে ছিল স্তরীভূত প্রবাল, স্ট্রোফোমেনিডা, রিঙ্কোনেলিডা, নতুন প্রজাতির অর্থিড ব্র্যাকিওপড, ব্রায়োজোয়া, প্ল্যাঙ্কটনীয় গ্রাপ্‌টোলাইট এবং কনোডন্ট, ও বহু প্রজাতির কম্বোজ ও কন্টকত্বকী। এই শেষোক্ত প্রাণীদের মধ্যে পড়ে ওফিউরয়েড বা "ভঙ্গুর তারা" এবং প্রথম সাধারণ তারামাছ। ট্রাইলোবাইটদের প্রভাব গোটা আদি অর্ডোভিশিয়ান ধরেই অব্যাহত থাকে এবং তাদের মধ্যে নতুন বর্গ ফ্যাকোপিডার আবির্ভাব হয়। সেইসঙ্গে ক্যাম্ব্রিয়ানে বিবর্তিত সমস্ত গোত্রও টিঁকে থাকে। স্থলে উদ্ভিদের প্রথম চিহ্ন দেখা যায় এই সময়ে।
মধ্য অর্ডোভিশিয়ানে ট্রাইলোবাইট অধ্যুষিত জীবকুল অধিকতর বিচিত্র বাস্তুতন্ত্রের জন্ম দেয়, যেখানে ব্র্যাকিওপড, ব্রায়োজোয়া, কম্বোজ, কর্ণালিটিডা, টেন্টাকুলাইট ও কন্টকত্বকীরা ছিল উল্লেখযোগ্য। স্তরীভূত প্রবালরা বহু শাখায় বিভক্ত হয় এবং প্রথম কুঞ্চিত প্রবালের আবির্ভাব ঘটে। এইভাবে ট্রাইলোবাইটদের একাধিপত্য শেষ হয়। প্ল্যাঙ্কটন জাতীয় গ্রাপ্‌টোলাইটদের বৈচিত্র্য অব্যাহত থাকে; এদের এক বিশেষ শাখা ডিপ্লোগ্রাপ্টিনার বিবর্তন হয় এই সময়ে। জৈবক্ষয় একটি অতি গুরুত্বপূর্ণ আবহবিকার হিসেবে দেখা দেয়। প্রধানত প্রবাল, ব্রায়োজোয়া ও ব্র্যাকিওপডদের ক্যালসাইট নির্মিত কঙ্কাল এবং সমসাময়িক পৃথিবীতে সুলভ কার্বনেট ভূস্তরে এই প্রক্রিয়ার আধিক্য দেখা যায়। অ্যারাণ্ডাসপিস নামক অন্যতম প্রাচীনতম বর্মধারী আনাথা মেরুদণ্ডীর ("হেড়োচাম") জীবাশ্ম মধ্য অর্ডোভিশিয়ান থেকে পাওয়া।
অর্ডোভিশিয়ান যুগের ত্রিখণ্ডী বা ট্রাইলোবাইটরা তাদের পূর্ববর্তী ক্যাম্ব্রিয়ান যুগের জ্ঞাতিদের চেয়ে অনেকাংশে আলাদা ছিল। এদের বহু প্রজাতি বিচিত্র আকারের কাঁটা ও গুটি প্রভৃতি বিবর্তনের মাধ্যমে আদিম ইউরিপ্টেরিড, নটিলয়েড প্রভৃতি শিকারী প্রাণীদের আক্রমণ থেকে আত্মরক্ষার সুবিধা পায়। অ্যাগ্লিনা পিস্কা প্রভৃতি প্রজাতি সাঁতারের উপযুক্ত অঙ্গসংস্থান তৈরি করে। সমুদ্রের তলার কাদা থেকে খাদ্যসংগ্রহের জন্য কোনো কোনো ত্রিখণ্ডীর মুখে আবার বেলচা-সদৃশ তুণ্ডের আবির্ভাব ঘটে। ট্রাইনিউক্লিড নামক ত্রিখণ্ডীদের এক অল্প পরিচিত জ্ঞাতি তাদের শিরস্ত্রাণের চারদিকে এক চওড়া সীমারেখার বিবর্তন ঘটায়। অ্যাসাফাস কোয়ালেউস্কি প্রভৃতি কিছু কিছু ত্রিখণ্ডীর মাথায় শিকারীদের শনাক্ত করার জন্য দণ্ডাকার চোখের আবির্ভাব হয়, আবার অন্যান্য কিছু প্রজাতির চোখ সম্পূর্ণ লোপ পায়। আণবিক ঘড়ি বিশ্লেষণের মাধ্যমে জানা যায়, অর্ডোভিশিয়ানের অন্তিম লগ্নে অ্যারাকনিড জাতীয় সন্ধিপদীরা স্থলে বসবাস শুরু করে।
<Gallery> Image:OrdovicianEdrio.jpg|কেন্টাকির উত্তরে কোপ প্রস্তরক্ষেত্রে প্রাপ্ত উচ্চ অর্ডোভিশিয়ান এদ্রিওঅ্যাস্টেরয়েড সিস্টেস্টার স্টেল্যাটাস। পিছনে দৃশ্যমান সাইক্লোস্টোম ব্রায়োজোয়া করিনোট্রিপা। Image:FossilMtnUT.jpg|পর্বত-জীবাশ্ম, মধ্য-পশ্চিম ইউটা; নিম্নার্ধে মধ্য অর্ডোভিশীয় জীবাশ্মসমৃদ্ধ কাদাপাথর (শেল) ও চুনাপাথর। File:Outcrop of Upper Ordovician rubbly limestone and shale, southern Indiana.jpg|উচ্চ অর্ডোভিশীয় ভঙ্গুর চুনাপাথর ও কাদাপাথর গঠিত ভূমিরূপ, দক্ষিণ ইণ্ডিয়ানা; কলেজ অব উস্টার-এর ছাত্রছাত্রীদের সৌজন্যে। Image:OrdOutcropTN.JPG|উচ্চ অর্ডোভিশীয় চুনাপাথর ও অল্প কাদাপাথরের ভূমিরূপ, মধ্য টেনেসি; কলেজ অব উস্টার-এর ছাত্রছাত্রীদের সৌজন্যে। Image:LibertyBorings.jpg|অর্ডোভিশীয় কার্বনেট ক্ষেত্রে ট্রাইপ্যানাইট জাতীয় প্রাণীর খননের চিহ্ন, দক্ষিণ-পূর্ব ইন্ডিয়ানা। Image:Petroxestes borings Ordovician.jpg|অর্ডোভিশীয় কার্বনেট ক্ষেত্রে পেট্রোজেস্টেস জাতীয় প্রাণীর খননের চিহ্ন, দক্ষিণ ওহাইও। File:OilShaleEstonia.jpg|উত্তর এস্তোনিয়ার কুকেরসাইট তেল-কাদাপাথরের স্তরের অংশবিশেষ। Image:OilShaleFossilsEstonia.jpg|উত্তর এস্তোনিয়ার অর্ডোভিশীয় কুকেরসাইট তেল-কাদাপাথরে প্রাপ্ত ব্রায়োজোয়া জীবাশ্ম। Image:OrdFossilsMN.JPG|দক্ষিণ মিনেসোটায় প্রাপ্ত অর্ডোভিশীয় চুনাপাথরে ব্র্যাকিওপড ও ব্রায়োজোয়া জীবাশ্ম। Image:PlatystrophiaOrdovician.jpg|ভিনল্যান্ডোস্ট্রোফিয়া পণ্ডেরোসা, উচ্চ অর্ডোভিশিয়ান, ইন্ডিয়ানার ম্যাডিসনের কাছে প্রাপ্ত। স্কেল বার ৫.০ মিমি. Image:Echinosphaerites.JPG|উত্তর এস্তোনিয়ায় প্রাপ্ত অর্ডোভিশীয় সিস্টয়েড একাইনোফ্যারাইট্‌স (একপ্রকার লুপ্ত কণ্টকত্বকী); ব্যাস কমবেশি ৫ সেমি। Image:Prasopora.JPG|প্রাসোপোরা, আইওয়া থেকে প্রাপ্ত অর্ডোভিশীয় ট্রেপ্‌টোস্টোম ব্রায়োজোয়া। Image:EncrustedStroph.JPG|কয়েকটি ইনআর্টিকুলেট ব্র্যাকিওপড দ্বরা বেষ্টিত একটি অর্ডোভিশীয় স্ট্রোফোমেনিড ব্র্যাকিওপড ও একটি ব্রায়োজোয়া। Image:Protaraea.jpg|একটি গ্যাস্ট্রোপডের খোলকের উপর প্রবাল প্রোটারিয়া রিচমণ্ডেনসিসের স্তর। উচ্চ অর্ডোভিশিয়ান, দক্ষিণ-পূর্ব ইন্ডিয়ানা। Image:ZygospiraAttached.jpg|একটি ট্রেপ্টোস্টোম ব্রায়োজোয়ার দেহে অবিকল সংরক্ষিত জাইগোস্পাইরা মডেস্টা নামক স্পিরিফেরিড ব্র্যাকিওপডের জীবাশ্ম। উচ্চ অর্ডোভিশিয়ান, দক্ষিণ-পূর্ব ইন্ডিয়ানা। Image:DiplograptusCaneySprings.jpg|টেনেসির কেনি স্প্রিংসের কাছে প্রাপ্ত অর্ডোভিশীয় গ্রাপ্‌টোলাইট (অ্যামপ্লেক্সোগ্রাপ্‌টাস)। </Gallery>
উদ্ভিদকুল
ক্যাম্ব্রিয়ান বা তারও আগে থেকে সবুজ শৈবালের অস্তিত্ব ছিল। অর্ডোভিশিয়ানেও তারা বর্তমান থাকে। সবুজ শৈবাল থেকে স্থলজ অন্যান্য উদ্ভিদের বিবর্তন হয়, যারা দেখতে ছিল লিভারওয়ার্ট মসের মত। এদের দেহে নালিকা বাণ্ডিল ছিল না। উচ্চ অর্ডোভিশীয় পলিস্তর থেকে স্থলজ উদ্ভিদের জীবাশ্মীভূত রেণু পাওয়া গেছে।
প্রথম স্থলজ ছত্রাক হিসেবে আত্মপ্রকাশ ঘটে আর্বাস্কুলার মাইকোরাইজার (গ্লোমেরালেস বর্গ)। মিথোজীবিতার মাধ্যমে এরা আশ্রয়দাতা উদ্ভিদের দেহে প্রয়োজনীয় খনিজ পৌষ্টিক দ্রব্য সরবরাহ করে ডাঙায় উদ্ভিদের বিস্তারে গুরুত্বপূর্ণ ভূমিকা পালন করে। উইসকনসিন থেকে অর্ডোভিশিয়ান যুগের প্রায় ৪৬ কোটি বছরের পুরোনো এই গোত্রের ছত্রাকের জীবাশ্মীভূত রেণু ও হাইফা উদ্ধার করা হয়েছে। সমসাময়িক স্থলজ উদ্ভিদ বলতে খুব সম্ভবত ব্রায়োফাইটা জাতীয় উদ্ভিদদেরই বোঝাত।
যুগের সমাপ্তি
একাধিক বিলুপ্তি ঘটনার মধ্য দিয়ে অর্ডোভিশিয়ান যুগ শেষ হয়, এবং এই ঘটনাগুলিকে একত্রে ধরলে তারা পৃথিবীর ইতিহাসে সংঘটিত পাঁচটি মহাবিলুপ্তির মধ্যে দ্বিতীয় বৃহত্তম হিসেবে প্রতিভাত হয়। এই অর্ডোভিশিয়ান-সিলুরিয়ান বিলুপ্তি ঘটনার চেয়েও বড় মাপের বিলুপ্তি ঘটনা একটিই ঘটেছে: পার্মিয়ান ও ট্রায়াসিক যুগের মাঝখানে, যাকে পার্মিয়ান-ট্রায়াসিক বিলুপ্তি ঘটনা বলা হয়।
বিলুপ্তি ঘটনাগুলির সময়সীমা ছিল মোটামুটি আজ থেকে ৪৪ কোটি ৭০ লক্ষ থেকে ৪৪ কোটি ৪০ লক্ষ বছর আগে, অর্ডোভিশিয়ান ও পরবর্তী সিলুরিয়ান যুগের সীমানায়। সমসাময়িক বহুকোশী প্রাণীকুল পুরোপুরি জলচর, আর তাদের ৪৯% এই ঘটনার অভিঘাতে লোপ পেয়েছিল। ব্র্যাকিওপড ও ব্রায়োজোয়া জাতীয় প্রাণীর সংখ্যা খুব কমে যায় এবং অনেক ট্রাইলোবাইট, কনোডন্ট ও গ্রাপ্‌টোলাইট গোত্রও ক্ষতিগ্রস্ত হয়।
সর্বাপেক্ষা সমর্থিত যুক্তি অনুযায়ী কেটিয়ান অধোযুগ থেকে সৃষ্ট শীতল জলবায়ুই এই বিলুপ্তি ঘটনাগুলোর কারণ। এর পরবর্তী হার্নানশিয়ান অধোযুগে একটি তুষার যুগ আসে, যার ফলে গোটা অর্ডোভিশিয়ান জুড়ে বজায় থাকা স্থিতিশীল গ্রিনহাউস পরিবেশের অবসান ঘটে।
খুব সম্ভবত তুষার যুগটি ছিল ক্ষণস্থায়ী; সমসাময়িক ব্র্যাকিওপড জীবাশ্মের অক্সিজেন সমস্থানিক বিশ্লেষণ করে বোঝা যায় এটির স্থায়িত্ব ছিল ৫ লক্ষ থেকে ১৫ লক্ষ বছরের মাঝামাঝি। অন্যান্য গবেষক (পেজ প্রমুখ) মনে করেন অন্ত্য সিলুরিয়ানের আগে আর নাতিশীতোষ্ণ জলবায়ুর পুনঃসূচনা হয়নি।
অন্ত্য অর্ডোভিশীয় হিমযুগের সূচনা হয় বায়ুমণ্ডলীয় কার্বন ডাই অক্সাইডের অবনমন (৭০০০ থেকে ৪৪০০ পিপিএম) দ্বারা। এই অবনমনের কারণ ছিল ধারাবাহিক অগ্ন্যুৎপাত, যার ফলে প্রচুর সিলিকেট পাথর ভূপৃষ্ঠে সঞ্চিত হয়েছিল। সিলিকেট পাথর ক্ষয় পাওয়ার সময় বাতাস থেকে CO২ শোষণ করে নেয়। এর ফলে তৎকালীন অধিকাংশ জীবের বাসস্থান অগভীর সমুদ্রে প্রতিকূল পরিবেশ সৃষ্টি হয়। দক্ষিণের অতিমহাদেশ গণ্ডোয়ানা কুমেরুর দিকে অগ্রসর হওয়ার ফলে তার উপরিভাগে বরফের আস্তরণ জমে ওঠে। এর প্রমাণ পাওয়া গেছে বর্তমান উত্তর আমেরিকা এবং দক্ষিণ আমেরিকার উত্তর-পূর্বাংশ থেকে। এই দুটি অঞ্চলই অর্ডোভিশিয়ানে কুমেরু-সন্নিহিত ছিল।
হিমযুগের সময় সারা পৃথিবীর সমুদ্রপৃষ্ঠ নেমে যায়, উষ্ণতর অন্তর্বর্তী হিমযুগে আবার তা পূর্ববর্তী উচ্চতা ফিরে পায়। এই প্রক্রিয়ার বারংবার পুনরাবৃত্তির ফলে অর্ডোভিশিয়ানের বিশাল আন্তর্মহাদেশীয় সমুদ্রসমূহ বার বার শুকিয়ে গিয়েছিল, সেইসঙ্গে সংশ্লিষ্ট বাস্তুতন্ত্রের জীববৈচিত্র্য ক্ষুণ্ণ হয়েছিল। যে সমস্ত প্রজাতি নির্দিষ্ট কিছু এলাকার মধ্যেই সীমাবদ্ধ ছিল তাদের ক্ষতির অণুপাত ছিল সবচেয়ে বেশি। প্রথম ধাক্কায় ক্রান্তীয় জীবকুল বিপন্ন হয় সর্বাধিক, এবং দ্বিতীয় ধাক্কায় শীতল সমুদ্রের জীবকুলে সংকট আসে।
বিলুপ্তি ঘটনাটির একটি বিকল্প তত্ত্ব অনুযায়ী সমসাময়িক দশ সেকেন্ড ব্যাপী একটি গামা রশ্মি বিস্ফোরণ পৃথিবীর স্থলচর ও জলচর জীবকুলকে মারাত্মক তেজস্ক্রিয় বিকিরণের সামনে উন্মুক্ত করে থাকতে পারে এবং একই সাথে বিশ্বব্যাপী শীতলীকরণেরও সূচনা করে থাকতে পারে।
বামাকো
বামাকো হলো মালির রাজধানী ও বৃহত্তম শহর। শহরটির জনসংখ্যা ২০০৯ সালে ১,৮১০,৩৬৬, এবং ২০২০ সালে ২.৮১ মিলিয়ন ছিল বলে ধারণা করা হয়। শহরটি নাইজার নদীর তীরে, দেশটির উত্তরপশ্চিম অঞ্চলে উচ্চ এবং মধ্য নাইজার উপত্তকায় বিভক্তকারী জলপ্রপাতের নিকটে অবস্থিত।
বামাকো দেশটির পরিচালনা কেন্দ্র। শহরাঞ্চলটি একটি সার্কল (মালির দেশ পরিচালনার দ্বিতীয় পর্যায়ের সত্ত্বা)। শহরটির নদী বন্দর কুউলিকোরোতে অবস্থিত, যেখানে আঞ্চলিক বাণিজ্য ও সম্মেলন কেন্দ্র অবস্থিত। লেগোস, আবিজান, কানো, ইবাডান, ডাকার, আক্রা এর পর পশ্চিম আফ্রিকার সপ্তম বৃহত্তম শহর। শহরটিতে উৎপাদিত পণ্যগুলোর মধ্যে রয়েছে: টেক্সটাইল, প্রক্রিয়াজাত মাংস, ধাতব এবং খনিজ পণ্য। নাইজার নদীতে বাণিজ্যিকভাবে মৎস শিকার করা হয়।
ইতিহাস
পুরা প্রস্তর যুগ থেকে শহরটিতে মানব বসতি থাকার প্রমাণ পাওয়া গেছে। নাইজার নদী উপত্যকার জমি উর্বর হওয়ায় বাসিন্দারা প্রচুর পরিমাণ খাদ্য উৎপাদন করতে পারে এবং এ অঞ্চলের প্রথম দিকের রাজ্যগুলো সাহারা মরুভূমি, পশ্চিম আফ্রিকা, উত্তর আফ্রিকা এবং ইউরোপ জুড়ে বাণিজ্য পথ নির্মাণ করার মাধ্যমে সমৃদ্ধি লাভ করে। শহরটির প্রথমদিকের বাসিন্দারা সোনা, লবণ, কোলা নাট এবং হাতির দাঁতের বাণিজ্যের সাথে যুক্ত ছিল। একাদশ শতকের মধ্যে ঘানা সাম্রাজ্য অঞ্চলটির প্রথম প্রভাবশালী রাজ্যে পরিণত হয়।
গ্রেইস ভেন্ডারওয়্যাল
গ্রেইস ভেন্ডারওয়্যাল (জন্ম জানুয়ারী ১৫, ২০০৪) হলেন মার্কিন যুক্তরাষ্ট্রের নিউ ইয়র্ক রাজ্য এর সুফার্ন গ্রাম থেকে আগত একজন মার্কিন গায়িকা এবং গীতিকার, যিনি খুব কম বয়সে বহিঃবিশ্বের নজরে আসেন। তিনি তার স্বতন্ত্র কণ্ঠস্বরের জন্য পরিচিত এবং মাঝে মধ্যে তিনি তার সাথে উইকেলেলে নামক বাদ্যযন্ত্র নিয়ে সহাগমন করে থাকেন।
বামাকো
ইতিহাস
মধ্যযুগের প্রথমদিকে মালি সাম্রাজ্য ঘানাকে ছাড়িয়ে পশ্চিম আফ্রিকার সবচেয়ে প্রভাবশালী সাম্রাজ্যে পরিণত হয় এবং গিনি, গাম্বিয়া, সেনেগাল এবং মৌরিতানিয়া শাসন করে। ১৪ শতকে সাম্রাজ্যটি তুলা, সোনা এবং লবণ বাণিজ্যের মাধ্যমে ক্রমবর্ধমান সমৃদ্ধি লাভ করে। বামাকো বাণিজ্য এবং ইসলাম শিক্ষার কেন্দ্রে পরিণত হয়, তবে সংহাইদের দখলের পর সাম্রাজ্যটির পতন ঘটে।
গ্রেইস ভেন্ডারওয়্যাল
ভেন্ডারওয়্যাল, জনপ্রিয় ভিডিও শেয়ারিং ওয়েবসাইট ইউটিউব-এ তার গাওয়া নিজেস্ব গান এবং কভার গান সমূহ পোষ্ট করার মাধ্যমে এবং তার নিজ শহরের নিকটস্থ নাইটক্লাব সমূহে সরাসরি গান পরিবেশন করার মাধ্যমে তার সঙ্গীতের কর্মজীবন শুরু করেন। ২০১৬ সালের সেপ্টেম্বর মাসে, মাত্র ১২ বছর বয়সে মার্কিন টেলিভিশন চ্যানেল এনবিসি'তে প্রচারিত প্রতিযোগিতা মূলক অনুষ্ঠান আমেরিকা'স গট টেলেন্ট (এজিটি) এর একাদশতম সিজন-এ তার নিজেস্ব গান পরিবেশন করার মাধ্যমে বিজয়ী হন। ২০১৬ সালের ডিসেম্বর মাসে, রেকর্ড লেবেল কলাম্বিয়া রেকর্ডস এর মাধ্যমে তিনি তার প্রথম ইপি বা ছোট অ্যালবাম পারফেক্টলি ইমপারফেক্ট প্রকাশ করেন। তিনি মার্কিন যুক্তরাষ্ট্রের নেভাডা রাজ্যের প্যারাডাইস শহরের ল্যাস ভেগাস স্ট্রিপ নামক স্থানে অবস্থিত প্লেনেট হলিউড রিসোর্ট এন্ড ক্যাসিনো, ম্যাডিসন স্কয়ার গার্ডেন এ গান পরিবেশন করেছেন, এছাড়াও ২০১৭ সালে অস্ট্রিয়া'তে অনুষ্ঠিত ২০১৭ স্পেশাল অলিম্পিকস ওয়াল্ড উইন্টার গেমস-এর উদ্বোধনী এবং সমাপনী দিনে গান পরিবেশন করেছেন, এবং বিভিন্ন কল্যাণমূলক কনসার্টে, আস্টিন সিটি ফেস্টিবাল সহ আরো কয়েকটি টকশোতেও গান পরিবেশন করেছেন। ২০১৭ সালে তিনি সেরা গায়ক/গায়িকার জন্য রেডিও ডিজনি মিউজিক অ্যাওয়ার্ডস-বিভাগে রেডিও ডিজনি মিউজিক অ্যাওয়ার্ডস এবং একটি টিন চয়েজ অ্যাওয়ার্ড পুরস্কার জিতেছেন, এছাড়াও তিনি  বিলবোর্ড ম্যাগাজিনের করা ২১ বছরের নিচেরদ্রুত ক্রমবর্ধনশীল সঙ্গীত তারকার তালিকায় দুবার স্থান পেয়েছেন, এবং ২০১৭ বিলবোর্ড উইম্যান ইন মিউজিক রাইজিং অ্যাওয়ার্ড পুরস্কারও জিতে নেন।
বামাকো
ইতিহাস
স্কটীয় অনুসন্ধানকারী, মাঙ্গো পার্ক তার নাইজার নদী অভিযানে ১৭৯৭ এবং ১৮০৫ সালে শহরটিতে ভ্রমণ করেন। সে সময়ে শহরটির বাসিন্দা সংখ্যা ৬০০০ ছিল বলে তিনি ধারণা করেন। পরবর্তীতে ১৮৮৩ সালে, ফরাশিদের দখল এবং ১৯০৮ সালে ফরাশি সুদানের রাজধানীতে পরিণত হওয়ার সময় পর্যন্ত শহরটির গুরুত্ব হ্রাস পেতে থাকে। ১৯৩২ সালে বামাকো এবং ডাকার এর মধ্যে একটি রেলপথ নির্মাণ করা হয়।
গ্রেইস ভেন্ডারওয়্যাল
২০১৭ সালের নভেম্বর মাসে, ভেন্ডারওয়্যাল তার প্রথম পূর্ণ দৈর্ঘ্যের অ্যালবাম, জাস্ট দ্য বিগেনিং প্রকাশ করেন, এবং তার প্রথম কোন সফরের মাধ্যমে কনসার্ট চালু করেন।
বামাকো
ইতিহাস
১৯৬০ সালের এপ্রিল মাসে, মালি ফ্রান্সে এর কাছ থেকে স্বাধীনতা লাভ করে। এ সময়ে বামাকোর জনসংখ্যা ছিল প্রায় ১৬০,০০০। ১৯৬০ এর দশকে দেশটি একটি সমাজতান্ত্রিক দেশে পরিণত হয় এবং সোভিয়েত ইউনিয়ন শহরটিতে বিনিয়োগ এবং প্রভাব বিস্তার করে। বিভিন্ন কোম্পানির পতনের কারণে দেশটির অর্থনৈতিক অবনতি ঘটে এবং এ সময়ে সহিংসতা ব্যাপকভাবে বিরাজ করে। পরবর্তীতে মৌসা ত্রাওরে একটি বিদ্রোহে সফলভাবে নেতৃত্ব দেন এবং ২৩ বছর যাবৎ মালি শাসন করেন। তার শাসনামলে তীব্র খরা, খাদ্য সংকট এবং ত্রুটিপূর্ণ সরকার ব্যবস্থা বিরাজমান ছিল।
গ্রেইস ভেন্ডারওয়্যাল
২০১৮ সালের ৩০ মার্চ তিনি 'ক্লিয়ারলি' নামের নতুন সিঙ্গেল গান প্রকাশ করেন ।
বামাকো
ইতিহাস
১৯৮০ এর দশকে মালি এবং বামাকোর জনগণ একটি মুক্ত বাজার অর্থনীতি এবং একাধিক রাজনৈতিক দলের অংশগ্রহণে একটি গণতান্ত্রিক ব্যবস্থা প্রতিষ্ঠার জন্য সংগ্রাম করে। আইনজীবী, মাউন্টাগা টোল ন্যাশনাল কংগ্রেস ফর ডেমোক্রেটিক ইনিসিয়েটিভ (কংগ্রে নাসিওনাল ডিনিসিয়াটিভ ডেমোক্রাটিক, সিএনআইডি) এবং আব্রামানে বাবা ও ইতিহাসবিদ, আলফা ওমন কোনারে এলাইয়েন্স ফর ডেমোক্রেসি ইন মালি (আলিনয়স পর লা ডিমোকাসি ও মালি, এডিইএমএ) প্রতিষ্ঠা করেন। এই সংস্থাগুলোর লক্ষ্য ছিল আসোসিয়াসিয়ন দেজ এলেভে এত চুডিয়ন জু মালি (এইইম) এবং আসোসিয়াসিয়ন মালিয়ান দে ধোয়া দু’লম (এএমডিএইচ) এর সাথে যৌথভাবে মুসার পতন ঘটানো। পুরানো সংবিধান অনুসারে, সকল শ্রমিক সংঘকে ন্যাসনাল ইউনিয়ন অব মালিয়ান ওয়ার্কার্স (ইউএনটিএম) নামক একটি জোটে থাকতে হতো। ১৯৯০ সালে, ইউএনটিএম সরকার থেকে বিচ্ছিন্ন হয়ে গেলে এর একটি প্রতিপক্ষ তৈরি হয়। সরকারি কর্মকর্তাদের বেতন হ্রাস ও চাকরি থেকে অব্যাহতি দেওয়া এবং আন্তর্জাতিক দাতাদের চাপে ১৯৬৮ সালে সমাজতান্ত্রিক সরকারের পতনের পরও জনগণের হাতে থাকা অর্থনীতির বড় একটি অংশ ব্যক্তি মালিকানাধীন করার জন্য সরকারের সম্মতি প্রদানকে কেন্দ্র করে এ প্রতিপক্ষ দলগুলোর সৃষ্টি হয়। শিশু সহ শিক্ষার্থীরা বিক্ষোভ মিছিলে ক্রমবর্ধমান ভূমিকা পালন করে এবং জনগণ সরকারের সাথে জড়িত ব্যক্তিদের বাড়ি এবং কার্যালয় ভাঙচুর করে।
গ্রেইস ভেন্ডারওয়্যাল
পরিবার এবং শিক্ষা
ভেন্ডারওয়্যালের জন্ম, মার্কিন যুক্তরাষ্ট্রের ক্যান্সাস রাজ্যের ক্যান্সাস শহর-এর কাছে, টিনা এবং ডেভিড ভেন্ডারওয়্যাল দম্পতির পরিবারে, তারা সেই সময়কালে মূলত ক্যান্সাস শহরের মেট্রোপোলিটন অঞ্চলের লেনেক্সা নামক শহরে বসবাস করতেন। তার পিতা ডেভিড ডাচ্-দের বংশধর এবং তিনি বিশ্ববিখ্যাত জনপ্রিয় বহুজাতিক ইলেকট্রনিক্স সামগ্রীর প্রতিষ্ঠান এলজি ইলেকট্রনিক্স এর বাজারজাতকরণ বিভাগের উপ-সভাপতি হিসেবে কাজ করেন। ভেন্ডারওয়্যাল নিউ ইয়র্ক শহরের সুফার্ন গ্রামে চলে আসেন, যেখানে তিনি তার পিতা-মাতা এবং বড় বোনের সাথে বসবাস করেন; এছাড়াও তার একজন বড় ভাই'ও রয়েছে। আমেরিকা'স গট টেলেন্ট প্রতিযোগিতাটি জেতার পর, ভেন্ডারওয়্যাল গৃহ-শিক্ষা কার্যক্রমের আওতাভুক্ত হন এবং অনলাইন-শিক্ষা কার্যক্রমে ৭ম গ্রেডে নিজের নাম তালিকাভুক্ত করেন কিন্ত পরবর্তীতে একটি স্কুলে ৮ম গ্রেডে পড়াশোনা করার মাধ্যমে তিনি সাধারণ স্কুল জীবনে ফেরেন।
বামাকো
ইতিহাস
১৯৯১ সালের মার্চ মাসের ২২ তারিখে মধ্য বামাকোয় আয়োজিত একটি মিছিল সহিংসতার সাথে আটকানো হয়, যাতে মৃতের সংখা ছিল সর্বনিম্ন ৩০০ জন বলে ধারণে করা হয়। চার দিন পরে, সামরিক বাহিনীর একটি বিদ্রোহে ত্রাওরে পদচ্যুত হয়। আমাদু টুমানি তুহে এর নেতৃত্বে কমিটে দু থাজিসিওন পর লে সালুত দু পাপলা প্রতিষ্ঠা করা হয়। ১৯৯২ সালের এপ্রিল মাসের ২৬ তারিখে আলফা ওমর কোনারি আনুষ্ঠানিকভাবে দেশটির রাষ্ট্রপতি হন।
২০১৫ সালের নভেম্বর মাসে, রেডিসেন ব্লু হটেলে দুই জন বন্দুকধারী ১৭০ জনকে জিন্মি করে। ৭ ঘন্টার অভিযানে, এ দুই বন্দুকধারী এবং তিন জন চীনা ব্যবসায়ী নিহন হয়।
ভূগোল
বামাকো নাইজার নদীর প্লাবনভূমির উপর অবস্থিত, যা নদীর তীর এবং নাইজার নদীর শাখা নদীগুলোকে ঘিরে উন্নয়ন বাধাগ্রস্ত করে। সম্পূর্ণ উত্তরাঞ্চলে একটি খাড়া উঁচু পাহাড় ব্যতিত বামাকো মূলত সমভূমির উপর অবস্থিত। এ পাহাড়টি হলো একটি বিলুপ্ত আগেয়গিরির অবশিষ্ট অংশ। রাষ্ট্রপতির ভবন এবং দেশটির প্রধান হাসপাতাল বামাকোয় অবস্থিত।
প্রথমে শহরটি নাইজার নদীর উত্তর দিকে গড়ে ওঠে, তবে সময়ের সাথে উত্তরাংশের সাথে দক্ষিণাংশের সংযোগ স্থাপন করতে সেতু তৈরি করা হয়। এর মধ্যে প্রথম দিকের ব্রিজগুলো- পুন দে মার্টি (২ লেন এবং দুটি পথচারী চলাচলের পথ সম্মৃদ্ধ) এবং রাজা ফাহাদ সেতু (৪ লেন এবং দুটি মটরসাইকেল ও পথচারী চলাচলের পথ সম্মৃদ্ধ)। এছাড়াও শহরের পূর্ব দিকে অবস্থিত এলাকা, সোতুবা এবং মিসাবুগু এর মধ্যে ঔপনিবেশিক সময়ের একটি পথ (পথটিতে ৫টি ক্রসিং সেকশন আছে যেখান থেকে যানবাহন একটি লেনে প্রবেশ করে) আছে যা শুধু বছরের নির্দিষ্ট সময়ে ব্যবহৃত হয়। সোতুবা কজওয়ে নামক এই পথটি জুলাই থেকে জানুয়ারি মাস পর্যন্ত পানির নিচে ডুবে থাকে। শহরে যান চলাচল, বিশেষ করে ট্রাক চলাচল হ্রাস করতে একই স্থানে তৃতীয় একটি সেতু (১.৪ কিলোমিটার দৈর্ঘ্য এবং ২৪ মিটার প্রসস্থতা ৪ লেন এবং দুটি মটরসাইকেল এবং দুটি পথচারী চলাচলের পথ বিশিষ্ট) নির্মাণ করা হচ্ছে।
আবর্জনা ব্যবস্থাপনা বিতর্ক
২০১৫ সালে, দেশটির সরকার শহরটির আবর্জনা ব্যবস্থাপনার কাজ বেসরকারিকরণ করে। এ কার্যক্রম শুরুর আগে দীর্ঘ সময় যাবৎ আবর্জনা সংগ্রহের কাজটি করত বিভিন্ন “অর্থনীতি কল্যাণ দল”। বেসরকারিকরণের পূর্বে এ দলগুলো শহর জুড়ে আবর্জনা সংগ্রহ করত। বেসরকারিকরণের ফলে, শুধু এ কাজের সাথে জড়িত ব্যক্তিরা চাকরিই হারানটি, বরং সরকারে নিযুক্ত করা সংস্থা শুধুমাত্র শহরের ৩০ শতাংশ আবর্জনা সংগ্রহ করে। আবর্জনা জমে থাকায়, শহরটিতে বিষাক্ত অবস্থান সৃষ্টি হয় এবং বৃষ্টি হলে এর পরিস্থিতি আরো খারাপ হয়। বিদ্যালয়ের নিকটে সহ শহরের বিভিন্ন রাস্তায় আবর্জনা ফেলার স্থান করা হলে, জনগণ প্রতিবাদ এবং মিছিলে অংশ নেয়, যা ভাংচুরের পর্যায়ে চলে যায়।
জলবায়ু
কোপেন জলবায়ু শ্রেণীবিন্যাস অনুসারে, বামাকোর জলবায়ু হলো ক্রান্তীয় সাভানা জলবায়ু। সুদানো-সাহিলীয় অঞ্চলে অবস্থিত হওয়ায় বামাকোর আবহাওয়া খুবই গরম। শহরটির সবচেয়ে গরম মাস মার্চ, এপ্রিল অথবা মে। নভেম্বর থেকে ফেব্রুয়ারি মাসের মধ্যে শহরটিতে সবচেয় বেশি ঠান্ডা অনুভূত হয়। শুষ্ক মৌসূমে বৃষ্টিপাত বিরল, প্রকৃতপক্ষে এন্টিসাইক্লন এবং শুষ্ক অয়ন বায়ুর কারণে নভেম্বর থেকে এপ্রিল মাস পর্যন্ত বৃষ্টিপাত হয় না। গ্রীস্মকাল চলাকালীনই মে মাসে বৃষ্টিপাতের মাধ্যমে বর্যাকাল শুরু হয় এবং এ সময়ে (মে মাসে) বছরের সর্বোচ্চ পরিমাণ বৃষ্টিপাত হয়। জুন থেকে অক্টোবর মাস পর্যন্ত বর্ষাকাল বিদ্যমান থাকে।
শাসন বিভাগ
১৯৭৮ সালের আগস্ট মাসের ১৯ তারিখে ৭৮-৩৪ নম্বর অধ্যাদেশের ভিত্তিতে বামাকো জেলাটি ৬টি কমিউনে বিভক্ত হয় এবং ১৯৮২ সালের ফেব্রুয়ারি মাসে একটি আইন দ্বারা সংশোধনের মাধ্যমে কমিউন ৩ এবং ৪ এর নতুন সীমান্ত নির্ধারণ করা হয়। প্রতিটি কমিউন একটি পৌরসভা পরিষদ এবং কমিউন সদস্যদের দ্বারা নির্বাচিত একজন নগরপ্রধান দ্বারা পরিচালিত হয়। শেষ নির্বাচন ২০০৯ সালের এপ্রিল মাসের ২৬ তারিখে অনুষ্ঠিত হয় এবং এলাইয়েন্স ফর ডেমোক্রেসি ইন মালি দলটি কমিউনগুলোর প্রতিনিধির আসনে সংখ্যারিষ্ঠ্যতা বজায় রাখে।
কমিউন এবং এলাকা
কমিউন ১ এর জনসংখ্যা ৩৩৫,৪০৭ (২০০৯) এবং আয়তন ৩৫ বর্গ কিলোমিটার (১৪ বর্গ মাইল)। এর উত্তরে রয়েছে, প্রত্যন্ত কমিউন, জালাকোহোজি (কেতি সার্ক্লো), পশ্চিমে কমিউন- ২, উত্তর-পূর্বে সাংগাহেবুগু (কেতি সার্ক্লো), পূর্বে ইয়াবাকুহু এবং দক্ষিণে নাইজার নদী। এ কমিউনটি ৯টি এলাকা নিয়ে গঠিত, যার মধ্যে রয়েছে: বনকনি, জিলিবুগু, বুলকাসুমবুগু, দুমানসানা, ফাজিগিলা, উত্তর সোতুবা কোরোফিনা এবং দক্ষিণ সোতুবা কোরোফিনা।
কমিউন-২ এর জনসংখ্য ১৫৯,৮০৫ (২০০৯) এবং আয়তন ১৮.৩ বর্গকিলোমিটার (৭.১ বর্গ মাইল)। উত্তরে কমিউনটি ঘিরে রয়েছে পয়েন্ট জি পর্বতের নিশ্চল পানি এবং দক্ষিণে নাইজার নদী। এ পৌরসভার মধ্যে ১১টি এলাকা অন্তর্ভূক্ত: নিয়াহেলা (সবচেয়ে পুরানো), বেগাদাজি, মেডিনা-কুহা, বুসোলা, ইপোডোহম, মিসিহা, কেজামবুগু, টিএসএফ, বেকাহিবুগু, শিল্প এলাকা এবং বুগুবা। নতুন দ্বীপ, সিতে জু নাইজার কমিউন-২ এর অন্তর্ভূক্ত। শিল্পের দিক থেকে কমিউন-২ বামাকোর সবচেয়ে গুরুত্বপূর্ণ অঞ্চল।
কমিউন-৩ এর জনসংখ্যা ১২৮,৮৭২ (২০০৯) এবং আয়তন। এর উত্তরে রয়েছে কেতি, পূর্বে বুলভার্ড দু পাপলা (পুন দে মার্টি এবং মোতেল দে বামাকোর মধ্যবর্তী স্থানে অবস্থিত), যা একে কমিউন-২ এর থেকে আলাদা করে, দক্ষিণে নাইজার নদীর একটি অংশ এবং পশ্চিমে রয়েছে ফারাকো নদী ও এসিআই-২০০০ এলাকার অন্তর্ভূক্ত চেক জায়েদ এল মাহিয়ান বেন সুলতান এভিনিউ। এই কমিউনটি বামাকোর পরিচালনা এবং বাণিজ্যিক কেন্দ্র। বামাকোর বৃহত্তম দুটি মার্কেট এ কমিউনেই অবস্থিত: গ্রান্ড মার্কেট এবং দিবালা। ২০ টি এলাকা এবং কুলুনিনকো ও সিহাকোহোদুয়াফা নামক দুটি গ্রাম নিয়ে এ কমিউনটি গঠিত।
কমিউন-৪ এর জনসংখ্য ৩০০,০৮৫ (২০০৯) এবং আয়তন ৪২ বর্গকিলোমিটার (১৬ বর্গ মাইল)। পূর্বে এটিকে ঘিরে রয়েছে কমিউন-৩, উত্তর ও পশ্চিমে রয়েছে কেতি সার্ক্লো এবং এর দক্ষিণে রয়েছে নাইজার নদীর বাম তীর। কমিউন-৪ আটটি এলাকা নিয়ে গঠিত: টালিকো, লাসা, সিবিহিবুগু, জিকোহোনি পাহা, আমদালাই, লাফিয়াবুগু এবং কালাবমবুগু।
কমিউন-৫ এর জনসংখ্য ৪১৪,৬৬৮ (২০০৯) এবং আয়তন ৪২ বর্গকিলোমিটার (১৬ বর্গ মাইল)। একে ঘিরে উত্তরে রয়েছে নাইজার নদী, দক্ষিণে কালাবনকোরো কমিউন এবং পূর্বে রয়েছে কমিউন-৬ এবং নাইজার। এটি আটটি এলাকা নিয়ে গঠিত: বাদালাবুগু, সুমা ১, কার্তিয়ার মালি, তোরোকোরোবুগু, বাকো-জিকোহোনি, সাবালিবুগু, কালাবনকুহা এবং দাউদাবুগু।
বামাকোর মধ্যে যে এলাকাগুলো (কার্তিয়ার) অন্তর্ভূক্ত: এসিআই-২০০০, বাদালাবুগু, বাহালন ১, বাহালন ২, বাকো জিকোহোনি, বনকনি, বলিবানা, বুসোলা, বুগুদানি,বুলকাজুমবুগু, দাহ সালাম, এন’তোমিকোহোবুগু, দাউদাবুগু, ডাহাভেলা, ফাজিজিলা, গেহোতিজিবুগু, জালাকোহোজি, জানেকেলা, জিলিবুগু, জিকোহোনি পাহা, জজিজিলা, জুমানসানা, আমদালাই, ইপোডোহম, কালাবন কোহো, কালাবন কুহা, কোহোফিনা, কুহুবা, কুহুবোনি, লাফিয়াবুগু, মেডিনা কুহা, মেনিয়োবুগু (মেনিয়োবুগু ফাসো কানু), মিসাবুগু, মিজিহা, নিয়াহেলা, এনতোমিকোহোবুগু, পয়েন্ট জি, কার্তিয়ার দু ফ্লোভ, কার্তিয়ার মালি, সাবালিবুগু ১, সাবালিবুগু ২, কেজামবুগু, সাফো, সেনু, সেইম, সিবিনেকোহো, সাংগাহেবুগু, সিকোহোনি, সিবিরিবুগু, সিরাকোহো, সোকোহোজি, সাহনবুগু, সোতুবা, তিতিবুগু, তোহোকোহোবুগু, টিএসএফ-সানস ফিল, ওলোফোবুগু, ইরিমোঞ্জো এবং জোনা আন্দুস্থিয়েল।
শিল্প কারখানা
বামাকোয় দেশটির ৭০ শতাংশ উৎপাদনমূলক কর্মকান্ড পরিচালিত হয়। চাকরিতে শহরটি সবচেয়ে বেশি উন্নত এবং শিল্প ও বাণিজ্যের মাধ্যমে শহরটি উন্নতি লাভ করছে।
বামাকোর ঐতিহ্যবাহী বাণিজ্য কেন্দ্র নাইজার নদীর উত্তর দিকে একটি ত্রিভূজাকৃত্রিক এলাকায় ছিল, যাকে ঘিরে ছিল এভেনিউ দু ফ্লোভ, রুই বাবা ডিয়াহা এবং বুলভার্ড দু পাপলা। এই এলাকায় রয়েছে মার্সে হো এবং স্ট্রিট মার্কেট।
শহরটির কেন্দ্রস্থল খুবই জনবহুল, দূষিত এবং ব্যয়বহুল। এই ৩০ কিলোমিটারের (১৯ মাইল) এলাকায় দ্রুত নগরায়ন ঘটছে। শহরটির সবচেয়ে উন্নত এলাকা নাইজার নদীর উত্তর তীরে অবস্থিত। শহরের কেন্দ্রস্থলের পশ্চিম দিকে এসিআই-২০০০ এ একটি আধুনিক কেন্দ্রীয় বাণিজ্যিক এলাকা গড়ে উঠছে। এলাকাটিতে পুরানো বিমানবন্দরের রানওয়ে এবং টেক্সিওয়ে থাকায়, এলাকাটির জ্যামিতিক আকৃতি অনেক সুবিধাজনক। এসিআই-২০০০ এবং কিং ফাহাদ সেতুর মিলনাস্থলে একটি বড় সরকারি এলাকা গড়ে উঠছে। এলাকাটি অধিকাংশ রাষ্ট্রীয় বিভাগ (মন্ত্রণালয়) অবস্থিত এবং এটি সরকারি সেবার পাওয়ার প্রধান স্থান। বামাকোয় অনেক বড় বড় কোম্পানি এবং সরকারি প্রতিষ্ঠানের সদর দপ্তর অবস্থিত। এয়ার মালির (পূর্ব নাম: কোম্পানি আয়াহিয়েন জু মালি) সদর দপ্তর বামাকোয় অবস্থিত। কয়েক দশক যাবৎ বামাকোয় সৌদি আরবের ব্যাপক বিনিয়োগের ফলে দেশটিতে বিভিন্ন গুরুত্বপূর্ণ স্থাপনা নির্মিত হয়েছে। সম্প্রতি সময়ে বামাকোয় চীনের গুরুত্বপূর্ণ বিনিয়োগে বিভিন্ন অবকাঠামো এবং ফেসিলিটি গড়ে উঠেছে।
বামাকোয় কৃষিকাজ পরিচালিত হয়। বোজো সম্প্রদায়ের জেলেরা মৎস শিকার করে। শহরটিতে গৃহপালিত পশুর রাস্তা পার হওয়ার দৃশ্য প্রায়ই দেখা যায়।
শক্তি
বিদ্যুৎ শক্তির একটি বড় অংশ সেলিঙ্গে জলবিদ্যুৎ বাঁধে উৎপন্ন হয়। বামাকো এবং কেতির পানীয় জল নাইজার নদীর উপর নির্মিত একটি পাম্পিং স্টেশন থেকে সরবরাহ করা হয়। গরমের সময়ে (এপ্রিল এবং জুন মাস) ১৫২,০০০ কিউবিক মিটার পানীয় জলের প্রয়োজন বলে ধারণা করা হয় এবং সেখানে ১৩৫,০০০ কিউবিক মিটার পানীয় জলের সরবরাহ পর্যাপ্ত হয় না। আর এ কারণে, এ সময়ে প্রায়ই পানির অভাব দেখা দেয়। ২০০৯ সালে কেবালায় একটি নতুন পাম্পিং স্টেশন স্থাপনের কথা ‍ছিল।
স্থাপত্যশৈলী
২০ তলা বিশিষ্ট বিসিইএও টাউয়ার মালির উঁচু ভবন। এটি শহরের কেন্দ্রে নাইজার নদীর দক্ষিণ (“বাম”) তীরে অবস্থিত। টাউয়ারটি সেন্ট্রাল ব্যাংক অব ওয়েস্ট আফ্রিকান স্টেটস এর মালীয় সদর দপ্তর। ব্যাংকটি কিছু ফ্রাঙ্কোফোন পশ্চিন আফ্রিকার দেশকে উন্নয়ন ব্যাংকিং, সরকারি অর্থনীতি এবং মুদ্রা সেবা প্রদান করে। ভবনটির স্থাপত্যশৈলী আধুনিক-সুদানীয় বলে পরিচিত, যা জিনে এবং টিমবুকতু নামক বিখ্যাত দুটি মসজিদের সুদানো-সাহেলীয় স্থাপনাকৌশলের উপর ভিত্তি করে নির্মাণ করা হয়েছে। ভবনটি কমিউন-৩ এ তিন ব্লক পূর্বে বামাকোর দুটি প্রধান সেতুর (কিং ফাহাদ এবং মার্টার সেতু) মাঝে এভিনিউ মুসা ত্রাভেলে এবং ওয়াটারসাইট বুলেভার্ডের মিলনাস্থলে অবস্থিত। বিসিইএও ভবনের পূর্বে আড়াআড়িভাবে “বুলভার্ড দু পাপলা” অবস্থান করে এবং তা যেখানে নদীর সাথে মিশে যায় সেখানে একটি উদ্যান এবং বাগান রয়েছে। এছাড়াও নদীর পাড়ে একটি ছোট মার্কেট গার্ডেন ও লঞ্চিং পয়েন্ট বা কেনো নৌকা থাকে।
কিং ফাহাদ সেতুর উত্তর পাড়ের পশ্চিম দিকে কয়েকটি ভবন নিয়ে গঠিত সিতে আডমিনেস্থাটিভ (এডমিনিস্ট্রেটিভ সিটি) নামক একটি কমপ্লেক্স অবস্থিত। ২০০৩ সালে তৎকালীর রাষ্ট্রপতি, কোনারে লিবিয়া সরকারের অনুদানে এটির কাজ শুরু করেন। ১০ হেক্টরের (২৫ একর) এই কমপ্লেক্সটির নির্মাণ কাজ ২০১০ সালে সম্পন্ন হয়। কমপ্লেক্সটিতে অনেকগুলো সরকারি কার্যালয় অবস্থিত।
পরিসংখ্যান
বামাকোর আশ্চর্যজনকভাবে জনসংখ্য বৃদ্ধি পাচ্ছে। ১৯৮৪ সালে শহরটিতে মাত্র ২,৫০০ জন মানুষ বসবাস করত। শহরটির জনসংখ্যা ১৯০৮ সালে ৮,০০০ জন, ১৯৩৫ সালে ৩৭,০০০ জন এবং ১৯৬০ সালে জনসংখ্যা ছিল ১০০,০০০ জন। বামাকোর বর্তমান জনসংখ্যা ১৯৬০ এর ১৮ গুণ, ২০০৯ সালের আদমশুমারি অনুসারে শহরটির জনসংখ্যা ১,৮১০,৩৬৬। শহরটি প্রত্যন্ত অঞ্চলগুলো থেকে মানুষ কাজের সন্ধানে আসে। অবৈধ বসবাসকারী এবং অস্থায়ী কর্মী সহ শহরটির জনসংখ্যা অনেক বিশেষজ্ঞদের মতে ২ মিলিয়নের চেয়ে অনেক বেশি। এই অনিয়ন্ত্রিত জনসংখ্যা বৃদ্ধি স্বাস্থ্যব্যবস্থা, যানজট এবং দূষণের দিক থেকে অনেক জটিলটা সৃষ্টি করছে। মালি এবং অন্যান্য প্রতিবেশী দেশগুলো থেকে মানুষ শহরটিতে আসায় বামাকোয় জনবিচিত্র দেখা যায়।
সংস্কৃতি
১৯৪৪ সালে ফরাশি ঔপনিবেশিক সরকারের সাথে সংযুক্ত প্রতিষ্ঠান, আন্সিতিটিউ ফোন্ডামোন্টাল দাফ্রিক নোয়ার মালির জাতীয় গ্রন্থাগার প্রতিষ্ঠা করে। ১৯৬০ সালে মালির স্বাধীনতার পর গ্রন্থাগারটি একটি সরকারি গ্রন্থাগারে পরিণত করা হয়। পরবর্তীতে এর নাম পরিবর্তন করে ন্যাশনাল লাইব্রেরি অব মালি রাখা হয়। ১৯৬৮ সালে, গ্রন্থাগারটি তার পুরানো স্থান, কুলুবা থেকে উলুফোবুগুতে (বামাকোর একটি অংশ) স্থানান্তর করা হয়। গ্রন্থাগারটিতে অডিও ডকুমেন্ট, বই, ভিডিও, সফটওয়্যার সহ ৬০,০০০ টি কীর্তি রয়েছে। এগুলো সবার জন্য উন্মুক্ত হলেও ধার নেওয়ার সুবিধা পেতে একটি স্বল্প মূল্যের সাবস্ক্রিপশন ক্রয় করতে হয়। গ্রন্থাগারটিতে বামাকোর দ্বিবার্ষিক আলোকচিত্র উৎসব, আফ্রিকান ফটোগ্রাফি এনকাউন্টার্স এর কিছু প্রদর্শনী আয়োজিত হয়।
১৯৬০ সালে মালির স্বাধীনতার পর জাদুঘরটির নাম পরিবর্তন করে মালি জাতীয় জাদুঘর রাখা হয়। মালির একত্রতা এবং মালীয় ঐতিহ্যবাহী সংস্কৃতি তুলে ধরাই ছিল এই নাম পরিবর্তনের উদ্দেশ্য। অর্থনৈতিক সমস্যা এবং যোগ্য কর্মীর অভাবে জাদুঘরটির সংগ্রহশালার অবনতি হয়। ১৯৫৬ সালের মার্চ মাসের ৩০ তারিখে, জাদুঘরটিকে জিন-লুপ পিভিন এর সিমেন্টের তৈরি অবকাঠামোয় স্থানান্তর করা হয়। জাদুঘরটির আগে ঐতিহ্যবাহী মালীয় নকশায় নির্মাণ করা হয়েছিল। ১৯৯৬ সালে, সাবেক প্রত্নতত্ত্ববিদ, আলফা উমর কোনারে মালির রাষ্ট্রপতি হিসেবে নিযুক্ত হওয়ার পর জাদুঘরটির গুরুত্ব বৃদ্ধি পায়, ফলে এটি পশ্চিম আফ্রিকার সেরা জাদুঘরগুলোর একটিতে পরিণত হয়। ১৯৯৪ সাল থেকে বামাকোয় আয়োজিত দ্বিবার্ষিক আলোকচিত্র উৎসব, আফ্রিকান ফটোগ্রাফি এনকাউন্টার্স এর কিছু অংশ জাদুঘরটিতে প্রায়ই আয়োজিত হয়।
অন্যান্য উল্লেখযোগ্য স্থানগুলোর মধ্যে রয়েছে: মিউজো কুন্ডা মিউজিয়াম, বামাকো আঞ্চলিক জাদুঘর, বামাকো চিড়িয়াখানা, বামাকো উদ্ভিদ উদ্যান, জাতীয় কনফারেন্স সেন্টার টাউয়ার (এনসিসি), সুভেনিয়ার পিরামিড, স্বাধীনতা ভাষ্কর্য, আল কুদস ভাষ্কর্য, ত্রিভূজাকৃতিক মনুমন্ত দো লা পে, আমদালাই স্মৃতিস্তম্ভ, মোদিবো কেতা সহ অন্যান্য স্মৃতিস্তম্ভ। পালে দু লা কুলচু আমাদুও আমপাতে এবং পয়েন্ট জি পর্বত,যার গুহাগুলোর ভিতর পাথরের উপর আঁকা চিত্র পাওয়া গেছে।
১৯৮৮ সালে, বামাকোয় বামাকো ইনিসিয়েটিভ নামক বিশ্ব স্বাস্থ্য সংস্থার একটি কনফারেন্স অনুষ্ঠিত হয়, যা সাহারা-নিম্ন আফ্রিকার দেশগুলোর স্বাস্থ নীতি পরিবর্তনে সহায়ক ভূমিকা রাখে। বার্ষিক বুদাপেস্ট-বামাকো সমাবেশটি বামাকোয় এসে সমাপ্ত হয় এবং ডাকার সমাবেশও অনেক সময়ে বামাকো হয়ে যায়।
সংগীত
১৯৯০ এর দশকে কন্ঠশিল্পী, সালিফ কেইতা এবং সংগীতশিল্পী ও গিটারিস্ট, আলি ফার্কা ত্রোরে আন্তর্জাতিক খ্যাতি লাভ করলে বামাকোয় সংগীতের জনপ্রিয়তা অনেক বৃদ্ধি পায়। তাদের পথ অনুসরণ করতে শহরটিতে অনেক পর্যটক, রেকর্ড প্রস্ততকারক এবং উচ্চাকাঙ্ক্ষী সংগীতশিল্পী বামাকোয় আসে। বামাকোর রাস্তায় প্রায়ই জ্যামবেজ নিয়ে সংগীতশিল্পীদের এবং পারকাশন ব্যান্ডের ঐতিহ্যবাহী বামানো ছন্দ বাজাতে দেখা যায়।
শিক্ষা
২০১১ সালে, শহরটিতে চারটি বিশ্ববিদ্যালয় প্রতিষ্ঠা করা হয়: ইউভার্সিটি অব সোসাল সার্ভিস এন্ড ম্যানেজমেন্ট অব বামাকো (ইউএসএসজিবি), ইউনিভার্সিটি অব হিউম্যানিটিজ এন্ড সোসাল সায়েন্স অব বামাকো, ইউনির্ভাসিটি অব সায়েন্স (ইউএলএসএইচবি) এন্ড টেকনোলোজি অব বামাকো (ইউএসটিটিবি) এবং ইউনিভার্সিটি অব লিগ্যাল অ্যান্ড পলিটিকাল সায়েন্সেস অব বামাকো (ইউএসজেপিবি)।
১৯৭২ সালে, অন্ধ এবং আংশিক দৃষ্টিশক্তি সম্পন্নদের বিদ্যালয়, ইউনিয়ন মালিয়েন দেজ আভগলা প্রতিষ্ঠিত হয়।
উপসনালয়
উপসনালয়গুলোর মধ্যে মসজিদের সংখ্যা সবচেয়ে বেশি। এছাড়াও শহরটিতে খ্রিস্টধর্মের চার্চ এবং মন্দির রয়েছে: রোমান ক্যাথলিক আর্চডায়াসিস অব বামাকো (ক্যাথলিক চার্চ), এগ্লিজ খ্যাতিয়ানে ইভোজোলিক দু মালি (অ্যালায়েন্স ওয়ার্ল্ড ফেলোসিপ) এবং অ্যাসেম্বলিজ অব গড।
যোগাযোগ ব্যবস্থা
ডাকার-নাইজার রেলপথের মাধ্যমে বামাকো ডাকারের কাতি, নেগালা, কিতা এবং কায়েস এর সাথে যুক্ত হয়।
২০১৫ সালে, কোত দিভোয়ার এ বামাকোর সাথে সান পেদ্রো এর সংযোগকারী একটি রেলওয়ে নির্মাণের প্রস্তাব দেওয়া হয়।
বামাকোর সাথে একটি সড়ক পথে কুলিকোহো, সেগু, কোলোকানি, সিকাসো এবং কাতি সংক্ত রয়েছে।
বামাকো-সেনু আন্তর্জাতিক বিমানবন্দর ১৯৭৪ সালে চালু করা হয়, যা শহরটি থেকে ১৫ কিলোমিটার (৯ মাইল) দূরে অবস্থিত। ২০০০ এর দশকে বিমানবন্দরটির যাত্রী সংখ্যা ধীরে ধীরে বৃদ্ধি পায়। সরকারি পরিসংখ্যান অনুসারে, ১৯৯৯ সালে যাত্রী সংখ্যা ছিল ৪০৩,৩৮০, ২০০৩ সালে ৪২৩,৫০৬ এবং ২০০৪ সালে ৪৮৬,৫২৬। পরিসংখ্যানটি অনুসারে ২০১৫ সালে যাত্রী সংখ্যা স্বল্প হারে (৪%) বৃদ্ধি পেয়ে ৯০০,০০০ এর উপর হওয়ার কথা ছিল বলে অনুমাণ করা হয়েছিল। বর্তমানে যাত্রী সংখ্যা এই অনুমানটি অতিক্রম করেছে। ২০০৭ সালের মধ্যে বিমান যাতায়াত ১২.৪% এবং ২০০৮ এর মধ্যে ১৪% বৃদ্ধি পায়। এর মধ্যে সবচেয়ে বেশি বৃদ্ধি পায় যাত্রীবাহী পরিবহন। ২০০৭ সালে যাত্রী সংখ্যা ২০% এবং ২০০৮ সালে ১৭% বৃদ্ধি পায়। ২০০৭-২০০৮ সালে বামাকো-সেনু বিমানবন্দরে ২৭টি বিমান সাপ্তাহিকভাবে বা তার চেয়ে কম সময় ব্যবধানে চলাচল করে। যাত্রিবাহী বিমানের সংখ্যার এই বৃদ্ধি ২০০৭ সালে মালবাহী বিমানের সংখ্যার ১৬.৭% এবং ২০০৮ সালে ৩.৯৩% হ্রাস পাওয়ার সাথে সাথে স্পষ্ট হয়। বামাকো-ডাকার আকাশপথটি সবচেয়ে ব্যস্ত। এ পথে সাপ্তাহিক ২৯ টি বিমান অনবরত আসা যাওয়া করে। মালির আঞ্চলিক রাজধানীগুলোর মধ্যে ঘরোয়া বিমান চলাচল করে: কায়ি, মতি, টিমবুকতু, সিকাসো, কিদাল এবং গাও। আহোপোহ দু মালি বামাকো-সেনু বিমানবন্দরটি পরিচালনা করে। বিমানবন্দরটির কার্যক্রম তত্ত্বাবধান করে মালীয় যন্ত্রপাতি এবং পরিবহন মন্ত্রণালয়।
নতুন পরিচালনা পদ্ধতি অনুসারে সেটি জারি হওয়ার পর থেকে মালির অঞ্চল সংখ্যা ৮টি এর পরিবর্তে ২০টি হবে এবং বামাকোর মধ্যে ৬টি এর পরিবর্তে ১০টি নগর কমিউন অন্তর্ভূক্ত থাকবে।
শহরটিতে যাতায়াতের ক্ষেত্রে নাইজার নদী এবং বিভিন্ন প্রশস্ত রাস্তা সবচেয়ে বেশি ব্যবহৃত হয়, যার মাধ্যমে বামাকোর সাথে অন্যান্য গুরুত্বপূর্ণ শহর এলাকার সংযোগ স্থাপিত হয়। কুলিকোরো থেকে মতি এবং গাও এ যাতায়াত করা যায়। শহরটির প্রধান যাতায়াতের মাধ্যমগুলোর একটি বুস ট্যাক্সি।
বামাকোয় নাইজার নদীর উভয় দিকেই অবস্থিত এবং নদীর তিন তীরে ৩টি সেতু রয়েছে: ১৯৬০ সালে নির্মিত ব্রিজ অব মার্টার, যার নাম ১৯৯১ সালের মার্চ মাসে মুসা ত্রাওরে সরকারের হাতে নিহত হওয়া আন্দোলনকারীদের স্মরণে পরিবর্তন করা হয়। রাজা ফাহাদ ব্রিজ, যা নামকরণ একজন সৌদি আরবীয় দাতার নামানুসারে করা হয় এবং পোন দ লামিয়িতে সিনো মালিয়েন, যা চীনের অনুদানে নির্মিত। সোতুবায় অবস্থিত এ সেতুগুলো যানজোট হ্রাস করার উদ্দেশ্যে নির্মাণ করা হয়।
স্বাস্থসেবা
পয়েন্ট জি হাসপাতাল ১৯০৬-১৯১৩ সালের মধ্যে নির্মাণ করা হয়, যা ২৫ হেক্টর (৬২ একর) এলাকা জুড়ে অবস্থিত। এটি প্রথমে একটি সামরিক হাসপাতাল ছিল যা পরবর্তিতে একটি বেসামরিক হাসপাতালে পরিণত করা হয়। হাসপাতালটি একটি পাহাড়ের উপর অবস্থিত যেখান থেকে শহরটি দৃশ্যমান।
বামাকোর দ্বিতীয় হাসপাতালটি হলো গাব্রিয়েল ত্রাওরে হাসপাতাল, যা ডাক্তার ও মানবতাবাদী, গাব্রিয়েল ত্রাওরে এর নামানুসারে নামকরণ করা হয়, যিনি ১৯১০ সালে ওয়াগাদুগু এ জন্মগ্রহণ করেন এবং ১৯৩৫ সালে একজন রোগীর মাধ্যমে নিউমোনিক রোগে আক্রান্ত হয়ে মৃত্যুবরণ করেন। হাসপাতাল ১৯৫৯ সালে নির্মাণ করা হয়।
২০০৮ সালের ডিসেম্বর মাসের ২৭ তারিখে হাসপাতালগুলোর উপর চাপ হ্রাস করতে বামাকোয় একটি নতুন হাসপাতাল নির্মাণ করার চুক্তি স্বাক্ষরিত হয়। ইহিমাডিওতে অবস্থিত এই হাসপাতালটিতে থাকবে শিশুরোগ এবং প্রসুতি ও স্ত্রীরোগ ব্যবস্থাপনা, অভ্যন্তরীণ ঔষধ বিভাগ,ইমেজারি ব্যবস্থাপনা, জরুরি সেবা এবং নিবিড় যত্নের জন্য ১৫০ টি বিছানা। বামাকোর অন্যান্য অনেক প্রকল্পের মতো এই হাসপাতালটি চীনের বিনিয়োগ পায়।
জনপ্রিয় মাধ্যমে
বামাকো বিভিন্ন বই এবং চলচ্চিত্রের বিষয়ে পরিণত হয়। এছাাড়াও অনেক বই ও চলচ্চিত্রের পটভূমি শহরটিকে কেন্দ্র করে তৈরি করা হয়। এর ধরনের চলচ্চিত্রের মধ্যে রয়েছে: আব্দুর রহমান সিসাকো এর বামাকো। চলচ্চিত্রটিতে বামাকোয় অনুষ্ঠিত একটি বিচারসভা দেখানো হয়। এর সাথে শহরটিতে মানুষের দৈনিক জীবনযাপনও তুলে ধরা হয়। বিচারসভাটিতে দুই পক্ষ দারিদ্রাপূর্ণ আফ্রিকার দেশগুলোর অর্থনৈতিক অবস্থার জন্য বিশ্ব ব্যাংক, আন্তর্জাতিক মুদ্রা তহবিল এবং দুর্নীতির মধ্যে কোনটি দায়ী তা নিয়ে বিতর্ক করছিল। চলচ্চিত্রটি ২০০৬ সালের মে মাসের ২১ তারিখে ক্যানেস ফিল্ম ফ্রেস্টিবালে প্রথম মুক্তি পায় এবং ২০০৭ সালে ফেব্রুয়ারি মাসের ১৪ তারিখে নিউ ইয়র্ক ফিল্মস কর্তৃক ম্যানহাটনে মুক্তি পায়।
হোয়ার ইন দ্য ওয়ার্ল্ড ইজ কার্মেন সান্দিয়াগো নামক ১৯৮০ এর দশকের একটি গুরুত্বপূর্ণ শিক্ষামূলক ভিডিও গেমে এ শহরটি উপস্থাপন করা হয়।
টুইন টাউন এবং সিস্টার সিটি
বামাকোর সাথে টুইন টাউন (সিস্টার সিটি) হিসেবে যুক্ত রয়েছে:
ঘাত তরঙ্গ
ঘাত তরঙ্গ অরৈখিক বেগ সলিটনের মতো নয় এবং এটি তুলনামূলকভাবে তাড়াতাড়ি কোনো স্থানে ছড়িয়ে পরে। ঘাত তরঙ্গ যখন কোনো পদার্থের ভেতরে দিয়ে অতিক্রম করে তখন শক্তি সংরক্ষিত হয় কিন্তু এনট্রপি বৃদ্ধি পায়। এর প্রভাবে পদার্থের বৈশিষ্ট্য সুস্পষ্টভাবে পরিবর্তন হতে দেখা যায় এবং শক্তি হ্রাসের কারণে কাজ পাওয়া সম্ভব। এছাড়াও সুপারসনিক বস্তুসমূহে Wave Drag ব্যবহার করলে শক্তিশালী ও অপরিবর্তনীয় ঘাত তরঙ্গ সঞ্চালিত হয়।
ধরণ
ঘাত তরঙ্গ নিচে বর্ণিত কয়েক ধরনের হতে পারে-
সাধারণ
মাধ্যমের প্রবাহ দিকের সাথে ৯০ ডিগ্রি কোণ (সমকোণ) করে ঘাত তরঙ্গ উৎপন্ন হলে তাকে সাধারণ ঘাত তরঙ্গ বলা হয়।
তীর্যক
ধনুক
এ ধরনের ঘাত তরঙ্গ কোনো ভোঁতা বস্তুর উজানমুখী হয়ে সৃষ্টি হয় বস্তুটির প্রবাহ বেগ 1 Mach অতিক্রম করে।
অন্যান্য শব্দসমূহঃ
ঘাত সম্মুখভাগ (Shock Front)ঃ এটি সেই স্থান যেখানকার বস্তুসমূহ ঘাত তরঙ্গের ফলে ধর্মে ও বাহ্যিক দিক থেকে পরিবর্তিত হয়৷
সংযোগ সম্মুখভাগ (Contact Front)ঃ যে গ্যাস ঘাত তরঙ্গের সৃষ্টি করে সেই গ্যাস ও পরিবেশের বায়ুমন্ডলের মধ্যকার এলাকা।
সুপারসনিক প্রবাহে ঘাত তরঙ্গ
কোনো বস্তু বা তরঙ্গ যখন কোনো প্রবাহীতে দ্রুত গতিতে গতিশীল হয় তখন বস্তুর আশপাশের প্রবাহী কোনো প্রতিক্রিয়া করতে পারে না এবং উক্ত দ্রুতিশীল বস্তু না আসা পর্যন্ত অবস্থানও পরিবর্তন করতে পারে না। ঘাত তরঙ্গের ক্ষেত্রে, তরলটির ধর্ম ঘনত্ব, চাপ, তাপমাত্রা, প্রবাহ বেগ, মাধ্যমের শব্দের বেগের সাপেক্ষে উক্ত প্রবাহীর প্রবাহ বেগ ইত্যাদি আকস্মিকভাবে পরিবর্তিত হয়। বায়ুতে ঘাত তরঙ্গের বেধ প্রায় ২০০ ন্যানোমিটার যা গ্যাস অণুসমূহের মুক্ত পথের সমান। এর ধারাবাহিকতায় বলা যায়, ঘাত তরঙ্গকে কোনো রেখা বা সমতল হিসেবে ব্যবহার করা যায় যদি প্রবাহক্ষেত্র যথাক্রমে দ্বিমাত্রিক বা ত্রিমাত্রিক হয়৷
ঘাত তরঙ্গ সাধারণ শব্দ তরঙ্গের অনুরূপ নয়। ঘাত তরঙ্গ কোনো গ্যাসের ধর্মের তীক্ষ্ণ পরিবর্তনের রূপ গ্রহণ করে৷ বায়ুতে ঘাত তরঙ্গ জোরালো "ক্র‍্যাক" বা "স্ন্যাপ" রকমের শব্দ হিসেবে শোনা যায়। দুরত্ব যদি বেশি হয়, তাহলে ঘাত তরঙ্গ অরৈখিক তরঙ্গ হতে রৈখিক তরঙ্গে পরিণত হতে পারে৷ তখন এক বিশেষ ধরনের শব্দ তরঙ্গ নির্গত হয় যা শুনে মনে হয় তরঙ্গটি বায়ুকে উত্তপ্ত করে ও শক্তি হ্রাস করে। শব্দটি শোনা যায় সনিক বুমের মতো ধুম অথবা ধড়াশ ধরনের, যা সাধারণত সুপারসনিক বিমান থেকে নির্গত শব্দের অনুরূপ।
কোনো গ্যাসকে ঘাত তরঙ্গের মধ্যে সুপারসনিক প্রবাহ করা হলে সেই গ্যাসটি সংকুচিত হয়। অন্যান্য কিছু পদ্ধতিও আছে যেমন আইসেনট্রপিক প্রক্রিয়া, যার মধ্যে একটি হলো প্রান্ডল - মেয়ার সংকোচন। উক্ত পদ্ধতিতে গ্যাসের একটি নির্দিষ্ট চাপের অনুপাতের জন্য গ্যাসটির তাপমাত্রা ও ঘনত্বে ভিন্নতা দেখা দেয় যাকে বিশ্লেষণমূলকভাবে গণনা করা করে বের করা যায় (বিক্রিয়া করে না এমন গ্যাসের ক্ষেত্রে)। ঘাত তরঙ্গ সংকোচন প্রক্রিয়ার ফলে মোট চাপ হ্রাস পায় যে কারণে এই প্রক্রিয়াকে গ্যাস সংকোচনের জন্য কম দক্ষ প্রক্রিয়া হিসেবে গণ্য করা হয়। উদাহরণঃ স্ক্র‍্যামজেট। সুপারসনিক বিমানের গায়ে যেসব চাপজনিত রেখা দেখা দেয় সেগুলো মূলত হয় ঘাত তরঙ্গ সংকোচন প্রক্রিয়ার ফলে।
তীর্যক ঘাত
যখন কোনো শক বা ঘাত তরঙ্গাকারে প্রবাহ ক্ষেত্রে প্রবাহ হওয়া শুরু করে এবং বস্তুর শরীর সংলগ্ন অবস্থায় থাকে, তখন যদি সেই তরঙ্গ প্রবাহ দিক থেকে যে কোনো কোণে বিচ্যুত হয় তখন উক্ত শককে Oblique Shock বা তীর্যক ঘাত বলা হয়।
ধনুক ঘাত
যখন কোনো তীর্যক ঘাতের কোণ এমন হয়ে যায় যে সেটি আর পৃষ্ঠে অবস্থান করতে পারে না তখন তখন একটি অরৈখিক বাহ্যমূর্তির সৃষ্টি হয় যেখান থেকে ঘাত তরঙ্গ বস্তুটির চারপাশে চলমান প্যাটার্ন তৈরি করবে। এ ধরনের শককে Bow Shock বা ধনুক ঘাত বলা হয়। এই ক্ষেত্রে, একমাত্রিক প্রবাহ মডেল যুক্তিযুক্ত নয় এবং পৃষ্ঠে কি পরিমাণ চাপ প্রয়োগ হয় তা জানার জন্য আরো গবেষণা জরুরি৷
তথ্যসূত্র
Shock wave
পেড্রো লুইস ব্রুনো
পেড্রো লুইস ব্রুনো (জন্ম: ২৫ মে ১৯৮৮) একজন আর্জেন্টিনার ক্রিকেটার । ২০০৭ সালের আইসিসি ওয়ার্ল্ড ক্রিকেট লীগ বিভাগ ম্যাচে নামিবিয়ার বিপক্ষে লিস্ট এ ক্রিকেটে অভিষেক হয়েছিল তার, তবে এই খেলাগুলির কোনোটিতেই তার সাফল্য ছিল না।
বহিঃসংযোগ
*
জেনেভিভ আর্মস্ট্রং
জেনেভিভ আর্মস্ট্রং (জন্ম ১৬ জুন ১৯৮৮) একজন নিউজিল্যান্ডীয় রোয়ার। তিনি ২০১০ বিশ্ব রোয়িং চ্যাম্পিয়নশিপ, ২০১৩ বিশ্ব রোয়িং চ্যাম্পিয়নশিপ এবং ২০১৩ বিশ্ব রোয়িং কাপে নিউজিল্যান্ডের প্রতিনিধিত্ব করেছিলেন।
আর্মস্ট্রং নিউজিল্যান্ডের ম্যাসি ইউনিভার্সিটিতে পড়াশোনা করেছেন এবং ২০১২ সালে খেলাধুলায় অসামান্য কৃতিত্বের জন্য ম্যাসি ইউনিভার্সিটি ব্লুজ অ্যাওয়ার্ড পেয়েছেন।
লুসি লি (চেক)
লুসি লি (জন্ম: ১০ এপ্রিল, ১৯৮৪, ক্রনোভ, চেক প্রজাতন্ত্রে) একজন চেক পর্নোগ্রাফিক অভিনেত্রী এবং আদিরসাত্মক মডেল।
বিজয়রাঘবগড়
বিজয়রাগবগড় (Vijayraghavgarh) ভারতের মধ্য প্রদেশ রাজ্যের কাতনি জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বিজয়রাগবগড় শহরের জনসংখ্যা হল ৭১৫৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে বিজয়রাগবগড় এর সাক্ষরতার হার বেশি।